**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι 30 – 5 – 2025**

**ΑΜΑΡΟΥΣΙΟΥ Αρ. Πρ.: 117**

**Ταχ. Δ/νση: Μαραθωνοδρόμου 54**

**Τ. Κ. 15124 Μαρούσι**

**Τηλ.: 2108020697 Fax:2108020697**

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ : Δ/νση Π. Ε. Β΄ Αθήνας**

**Κοινοποίηση: ΥΠΑΙΘΑ, Περιφερειακή Δ/νση Πρ. & Δευτ. Εκπ/σης Αττικής, ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ, Δ. Ο. Ε., Συλλόγους Εκπ/κών Π. Ε. της χώρας**

**Θέμα: « Σχετικά με την σύσταση οργανικής θέσης εκπαιδευτικού Πληροφορικής ΠΕ86 στο 6/θέσιο Δημοτικό Σχολείο Εκάλης».**

Σύμφωνα με ανακοινώσεις της Δ/νσης Π. Ε. Β΄ Αθήνας αναφορικά με την απόδοση προς κατάληψη οργανικών θέσεων των εκπαιδευτικών όλων των ειδικοτήτων που βρίσκονται στη διάθεση του ΠΥΣΠΕ Β΄ Αθήνας εμφαίνεται η ύπαρξη προς απόδοση οργανικού κενού κλάδου ΠΕ 86 – Πληροφορικής στο 6/θέσιο Δημοτικό Σχολείο Εκάλης με διδακτικό ωράριο μόλις 6 ωρών για τον εκπαιδευτικό που θα το καταλάβει.

Επειδή η έως τώρα κείμενη νομοθεσία δεν επέτρεπε τη σύσταση και απόδοση οργανικών θέσεων σε εκπαιδευτικούς με ωράριο λιγότερο των 12 ωρών στη σχολική μονάδα σύστασης της οργανικής θέσης, απευθύνουμε τα παρακάτω ερωτήματα στη Δ/νση Π. Ε. Β΄ Αθήνας και στα μέλη του Π. Υ. Σ. Π. Ε. Β΄ Αθήνας:

1. Πότε συστάθηκε η συγκεκριμένη οργανική θέση κλάδου ΠΕ86 στο 6/θέσιο Δημοτικό Σχολείο Εκάλης και σε ποιο ΦΕΚ δημοσιεύθηκε η απόφαση της σύστασής της;
2. Ποια είναι η κείμενη νομοθεσία με βάση την οποία συστάθηκε η εν λόγω οργανική θέση του κλάδου ΠΕ 86 – Πληροφορικής στο 6/θέσιο Δημοτικό Σχολείο Εκάλης;
3. Προτίθεται η υπηρεσία να προβεί στη σύσταση και άλλων ανάλογων τέτοιων οργανικών θέσεων εκπαιδευτικών με μόλις 6 ώρες διδακτικό ωράριο και για ποιες ειδικότητες;
4. Επιπρόσθετα, με ποιο τρόπο σκοπεύει η υπηρεσία να καλύψει το υποχρεωτικό ωράριο των εκπαιδευτικών που καταλαμβάνουν οργανικές θέσεις με μόλις έξι ώρες διδακτικό ωράριο;

Παρακαλούμε για τις άμεσες δικές σας ενέργειες και απαντήσεις στα ερωτήματά μας.

